O‘zbek noni mahalliy xalq hayotini aks ettiradi, rang-barang va murakkab naqshlar esa bu nonni yanada betakror qiladi. «Tastingtable» nashri muharriri Todd Kolemanning fikricha, o‘zbek noni o‘zbekistonliklar kundalik hayotining ajralmas qismiga aylangan. "Mening do‘stim, shu yerda yashovchi Oleg Zolotixning ta’kidlashicha, O‘zbekistonda turli shakldagi 100 dan ortiq non turi bor. O‘zbekistonga tashrif buyursangiz, o‘zingiz bunga guvoh bo‘lasiz", - deb yozadi Koleman. Muallif shuningdek mashhur Samarqand noni, tandir hamda o‘zbek nonlari qanday tayyorlanishi haqida ham ma’lumotlar bergan.